Rändnäitus "Hoia, mida armastad!" koosneb Eesti looduskaitset tutvustavatest vibustendidest (10 stendi, alateemadeks: milleks loodust kaitsta, mida ja keda ja kuidas looduses kaitsta, kuidas looduses käituda jne) ja mängulistest eksponaatidest (6 komplekti), mille abil saab näiteks otsida loomakodusid, aidata loomi neid varitsevatest ohtudest mööda, võrrelda meie kodude mõju keskkonnale, mängida looduskaitseteemalist põrandamängu. Näituse sihtgrupiks on üldhariduskoolide õpilased. Alates jaanuarist 2011 on näitust koolidel ja looduskeskustel võimalik Keskkonnaametilt laenutada.